ایران: ۱۰ تنه اصلاح طلبه نیول شوي
د ایران د اصلاح طلبو ډلو غړو ویلی چی لږ ترلږه لس تنه اصلاح طلبان د نن سهار راهیسی ،څو ساعته وروسته له هغی چی   ایرانی چارواکیو د جمهور
نن په مجموع کی د تهران په واټونو کی نسبتآ آرامی وه. خو یوه ورځ مخکی په پایتخت کی له هغه وروسته چی د ایران د کورنیو چارو وزیر اعلان وکړ چی ښاغلی احمدی نژاد ٦٢. ٦ په سلو کی رایی وړی دی،قهر جنو ایرانیانو د پولیسو سره نښتی وکړی. د ایران د کورنیو چارو وزیر وویل چی د انتخاباتو مهم سیال مهم سیال ،اصلاح طلبه حسین موسوی ٣٣. ٧٥ رایی وړی دی. د ښاغلی موسوی په زرگونو ملاتړ کونکو ټایرونو ته اور واچاوه او تیږی یی وویشتلی .دا د یوی لسیزی راهیسی لومړی ځل دی چی دا ډول بلوا پیښیږی. مظاهره چیانو ویل چی ورک دی وی ډیکتاتوران،هغوی په انتخاباتو کی ټگی برگی وغندله او ادعا یی درلوده چی د ښاغلی موسوی لپاره د هغوی رایی نه دی شمیرل شوی. پولیسو په مظاهره چیانو باندی د اوښکی بهونکی گاز نه کار واخیست او مظاهره چیان یی په کوتکو ووهل. په موټر سایکلونو سپاره پولیس د مظاهره چیاو په مینځ کی ورننوتل چی سره خوار یی کړی. د شنبی په ماښام د موسوی کمپین د خلکو نه وغوښتل چی د مظاهرو نه لاس واخلی.